
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA STARI JANKOVCI

Općinsko vijeće
KLASA: 026-02/12-22/02
URBROJ:2188/10-01-12-03
U Starim Jankovcima, 7. ožujak 2012. godine


Na osnovi točke 4. članka 28. Zakona o komunalnom gospodarstvu ( «Narodne novine RH» br. 26/03, 150/02, 82/04, 178/04, 38/09 i 79/09.), te članka 32. Statuta Općine Stari Jankovci („Službeni vjesnik“ Vukovarsko-srijemske županije 11/09.), Općinsko  vijeće Općine Stari Jankovci na svojoj 22. sjednici održanoj dana 7. ožujka 2012. godine, donosi,  

 IZVJEŠĆE O IZVRŠENJU PROGRAMA

 održavanja komunalne infrastrukture

 za djelatnosti iz članka 28. Zakona o komunalnom gospodarstvu u 2011. godini

 u Općini Stari Jankovci

Članak 1.

Utvrđuje se da je u tijeku 2011. godine izvršen Program održavanja komunalne infrastrukture za djelatnost iz članka 28. Zakona o komunalnom gospodarstvu, kako slijedi:

1. Za komunalnu djelatnost odvodnja atmosferskih voda 

 
- Radovi predviđeni u ovoj točki predviđeni su financirati sa iznosom od 30.342,50kn za odvodne kanale, a melioracija odvodnje koja se radi u suradnji sa Vukovarsko – srijemskom župnijom nije realizirana.

2. Za komunalnu djelatnost održavanje čistoće u dijelu koji se odnosi na čišćenje javnih površina


- Izvršeni su planirani radovi predviđeni u točki 2. Programa  - redovito čišćenje javnih površina, košnja trave, sadnja sadnica i dr. s utroškom predviđenih sredstava od 102.147,13 kuna koja su utrošena iz sredstava komunalne naknade i Proračuna Općine.

Za uređenje reciklažnog dvorišta utrošeno je 26.538,42kuna, a za sanaciju 31.641,75 kuna.

3. Za komunalnu djelatnost održavanja nerazvrstanih cesta

· Predviđeni radovi – izgradnja otresnica – 27.478,08kuna, a za prijevoz kamena utrošeno je 46.938,76kn.  
Utrošena  sredstava su iz komunalne naknade i Proračuna Općine.
4. Za komunalnu djelatnost održavanja groblja i krematorija


- Radovi predviđeni za održavanje mrtvačnica  i zelenih površina na grobljima, te postavljanje oglasnih ploča  u svim naseljima Općine su i izvršeni u iznosu od 24.897,64kn iz sredstva  Proračuna Općine i sredstava komunalne naknade.

5. Za komunalnu djelatnost javne rasvjete


- Održavanje javne rasvjete utrošeno je 31.794,27kn, a planirano 55.000,00kn i za plaćanje troška javne rasvjete utrošeno je 222.182,59 kuna, a planirano je 240.000,00. Sredstva su izdvojena iz sredstava komunalne naknade i drugih izvora proračuna Općine.

Predsjednik Općinskog vijeća:

                                                              Ivo Radić
